|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. június 19 - ei**

**rendes ülésére**

**Tárgy:**  Javaslat a Klaudió Civil Központ működése tárgyában kötött megállapodás meghosszabbítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A 1072 Budapest, Nagy Diófa u. 34. szám alatt 2022. októberében kialakított Klaudió Civil Központ (a továbbiakban: Központ) működtetésére a Képviselő-testület pályázat útján választja ki azt a civil szervezetet, amely a Központ működtetését ellátja.

A Központ működtetésére kiírt pályázaton a Képviselő-testület 289/2023. (IX.20.) határozata (előterjesztés 1. számú melléklete) alapján az Epicentrum Egyesület által benyújtott pályázatot nyilvánította nyertes pályázatnak, amelyet az Erzsébetvárosi Civilek Szövetségével – mint együttműködő partnerrel – közösen nyújtott be.

A feladatra az Önkormányzat 2023. november 2-án 1 év határozott időre szóló megállapodást (előterjesztés 2. számú melléklete) kötött az Epicentrum Egyesülettel, amely 2024. november 1-jén lejár. Az önkormányzati választásokra tekintettel, a Központ folyamatos működése érdekében javasolt a jelenlegi megállapodás meghosszabbítása 2025. január 31-ig. A működtetésre vonatkozó újabb pályázat a Képviselő-testület őszi megalakulását követően kerülne kiírásra.

Az Egyesülettel történt szóbeli egyeztetések alapján, vállalják a jelenleg fennálló konzorcium keretében a feladat ellátását 3 további hónapra. A megállapodás meghosszabbítása esetén az Egyesület általános működésére és programjainak támogatására megállapított éves támogatási keret időarányos, 3 hónapra számított összege, azaz 750.000 Ft összegű többlet támogatás megállapítása javasolt a Központ zavartalan működése érdekében.

A támogatás fedezete a kerületi iskolák programjainak támogatására kiírt pályázat keretösszegéből átcsoportosítással biztosítható, tekintettel arra, hogy a beérkezett támogatási igények nem merítik az e célra meghatározott támogatási keretet. Az iskolai programpályázatokról a Képviselő-testület szintén a 2024. június 19-ei ülésén dönt.

A Képviselő-testület hatáskörét a nemzeti vagyonról szóló 2011. évi CXCVI. törvény 11. § (16) bekezdése, valamint Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő-testületének 11/2012. (III.26.) önkormányzati rendelete 5.§ (2) bekezdése alapozza meg.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (VI.19.) határozata a Klaudió Civil Központ működtetéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az együttműködési megállapodás módosításához szükséges fedezet biztosítása érdekében a 2024. évi költségvetés 5701 Egyéb működési célú támogatások államháztartáson belülre előirányzaton a „Pályázat iskolai alapítványok programtámogatására” címet 750.000 Ft-tal csökkenti, ezzel egyidejűleg a 5701 Egyéb működési célú támogatások államháztartáson belülre előirányzaton a „Civil közösségi központ működése” címet 750.000 Ft-tal megemeli.
2. a Klaudió Civil Központ (1072 Budapest, Nagy Diófa u. 34.) működtetése tárgyában 2023. október 14. napján az Epicentrum Egyesülettel megkötött együttműködési megállapodást az alábbiak szerint módosítja:
3. a megállapodás hatálya és a támogatás időszaka 2025. január 31. napjára módosul
4. a megállapodás keretében nyújtott támogatása összege 3.000.000 Ft-ról 3.750.000 Ft-ra módosul.
5. elfogadja az Együttműködési megállapodás 1. számú módosítását a határozat 1. számú, a módosítással egységes szerkezetbe foglalt Együttműködési megállapodást a határozat 2. számú melléklete szerint.

1. felhatalmazza a polgármestert az együttműködési megállapodás módosítás és az egységes szerkezetbe foglalt együttműködési megállapodás aláírására.

**Felelős:** Niedermüller Péter polgármester

**Határidő**: 1-3. pont: 2024. június 19.

4. pont: 2024. július 15.

Budapest, 2024. május 27.

Szücs Balázs

alpolgármester

**Mellékletek:**

Előterjesztés melléklete

1. melléklet:Képviselő-testület 289/2023. (IX.20.) határozata
2. melléklet: Együttműködési megállapodás

Határozati javaslat melléklete

1. melléklet: Együttműködési megállapodás 1. számú módosítása
2. melléklet: Egységes szerkezetbe foglalt együttműködési megállapodás