**Budapest Főváros VII. kerület Erzsébetváros Önkormányzata Képviselő-testületének**

**…/2024. (…) önkormányzati rendelete**

**az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 17. pontjában meghatározott feladatkörében eljárva a következőket rendeli el:

**1. §**

Budapest Főváros VII. Kerület Erzsébetváros Önkormányzata Képviselő-testületének az Erzsébetvárosi Felsőoktatási Ösztöndíjról szóló 20/2015. (IV.30.) önkormányzati rendelet (a továbbiakban: Rendelet) 2. § (6) bekezdése helyébe a következő rendelkezés lép:

„(6) A pályázatot a jogosultság megállapításához szükséges igazolások, nyilatkozatok csatolásával Erzsébetváros e-Pályázatkezelő felületén lehet benyújtani a 2. § (4) bekezdés szerinti időszakban.”

**2. §**

1. A Rendelet 5. §-a a következő (1c) bekezdéssel egészül ki:

„(1c) Amennyiben a pályázó a pályázat benyújtásakor még nem rendelkezik az adott félévre érvényes diákigazolvánnyal és hallgatói jogviszonyát egyéb módon igazolni nem tudja, a pályázata csak abban az esetben bírálható el, amennyiben a Bizottság döntését megelőző 15. napig bemutatja a hallgatói jogviszonyát igazoló dokumentumot vagy okmányt.”

(2) A Rendelet 5. § (6) bekezdése helyébe a következő rendelkezés lép:

(6) A (2), (3) bekezdésben foglaltakon kívül az ösztöndíjban részesülő Ösztöndíjasnak a tárgyév II. félévére vonatkozóan legkésőbb a tárgyévet követő április 15. napjáig igazolnia kell hallgatói jogviszonyának fennállását, amely a tanév II. félévére esedékes Ösztöndíj folyósításának a feltétele.

**3. §**

A Rendelet 5. § (1b) bekezdésében az „5” szövegrész helyébe a „8” szöveg lép.

**4.§**

Hatályát veszti a Rendelet

1. 5. § (1) bekezdése,
2. 5. § (1a) bekezdés a) pontja
3. 1. függeléke.

**5. §**

Ez a Rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános indokolás**

A rendeletmódosítás alapján a támogatást szélesebb körben és magasabb összeggel vehetik igénybe a felsőoktatásban tanuló fiatalok.

**Részletes indokolás**

**1. §**

A pályázat benyújtásának módját szabályozza, amely a rendelet módosítását követően Erzsébetváros E-Pályázatkezelő felületén lehetséges.

**2. §**

A hallgatói jogviszony igazolására vonatkozó kiegészítő szabályozást tartalmaz.

**3. §**

A hiánypótlási határidőt meghosszabbításáról rendelkezik.

**4. §**

Hatályon kívül helyező rendelkezéseket tartalmaz.

**5. §**

Hatályba léptető rendelkezést tartalmaz.