|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. június 19 - ei**

**rendes ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára az EVIN Erzsébetvárosi Ingatlangazdálkodási Nonprofit Zrt. 2024. I. negyedéves ingatlangazdálkodási beszámolójának elfogadása tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Nonprofit Zrt. (a továbbiakban: Társaság) (a továbbiakban együtt: Felek) között, Budapest Főváros VII. kerület Erzsébetváros Önkormányzata Képviselő-testületének 163/2023. (V.17.) határozata (1. sz. melléklet) alapján 2023. július 1-től a lakás- és helyiséggazdálkodási feladatok ellátásáról szóló közszolgáltatási szerződés (a továbbiakban: Szerződés, 2. sz. melléklet) lépett hatályba, mely Szerződés 2024. május 15-én napján módosításra került.

A Szerződés 5.7.2. pontja szerint *„A Közszolgáltató köteles minden negyedévet követő hónap 20. napjáig a Főépítészi és Vagyongazdálkodási Iroda által megadott adattartalomnak megfelelően jóváhagyásra benyújtani a Képviselő-testület részére beszámolóját a Szerződésben foglaltak végrehajtásáról, a kapott Ellentételezés felhasználásról.”*

Az Önkormányzat által a 2024. évi feladatok ellátására tervezett előirányzat összege bruttó 1.620.600 eFt, amely magában foglalja a 2023. évi áthozat összegét is. Az éves keretösszeg legfeljebb 75%-a, azaz 1.215.450 eFt számolható el 2024-ben a 2024. I-III. negyedévi feladatellátási költségek ellentételezésére. A fennmaradó keretösszeg a 2024. IV. negyedév költségeinek elszámolására 2025-ben használható fel.

A Társaság 2024. I. negyedévére vonatkozó, az ingatlangazdálkodási feladatok ellátásával összefüggő költségeket részletesen tartalmazó elszámolást a Főépítészi- és Vagyongazdálkodási Iroda részére 2024. április 26-án írásban megküldte.

Az előterjesztés mellékleteként csatolt 2024. I. negyedéves ingatlangazdálkodási beszámoló az alábbi területeket érinti:

* lakásgazdálkodás;
* helyiséggazdálkodás;
* önkormányzati ingatlanok értékesítése;
* ingatlanok karbantartása, üzemeltetése, felújítása;
* bérleményellenőrzés;
* behajtási tevékenység, követeléskezelés;
* ingatlangazdálkodás bevételi- és költségelőirányzatok.

Az Önkormányzat által a 2024. I. negyedévi feladatok ellátására a Társaságnak előlegként nyújtott ellentételezés összegét, illetve annak felhasználását, azaz a feladatellátással kapcsolatban I. negyedévben felmerült költségek elszámolását a határozati javaslat mellékleteként csatolt „Bevételi tábla” tartalmazza. E szerint a 2024.01-02-03. hóban az Önkormányzat által a Társaságnak nyújtott előlegek összege bruttó 391.621.500,- Ft, míg az ezzel szemben elszámolt – az ingatlangazdálkodási feladatok ellátásával összefüggő – költségek összege bruttó 319.005.617,- Ft, így az I. negyedévi túlkompenzáció összege bruttó 72.615.883,- Ft, amely a 2024. II. negyedévi feladatellátás költségeinek ellentételezéseként kerül felhasználásra.

Fentiekre tekintettel a Társaságunk ezúton előterjeszti a *„2024. I. negyedéves ingatlangazdálkodási beszámolóját”* (a továbbiakban: Beszámoló), és kéri, hogy az előterjesztést megtárgyalni, a határozati javaslatot és az annak mellékletét képező „Beszámolót” elfogadni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (VI.19.) határozata az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság 2024. I. negyedéves ingatlangazdálkodási beszámolójának elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. az EVIN Nonprofit Zrt. 2024. I. negyedéves – a határozat 1. sz. mellékletét képező – ingatlangazdálkodási beszámolóját elfogadja.
2. Budapest Főváros VII. kerület Erzsébetváros Önkormányzata Képviselő-testülete a beszámolóban megjelölt – bruttó 319.005.617,- Ft összegű – költségeket tartalmazó számla kiállításával és befogadásával egyetért.

**Felelős:** Niedermüller Péter polgármester

**Határidő:** 1. és 2. pont tekintetében: 2024. június 19.

Budapest, 2024. május 28.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. sz. melléklet 163/2023. (V.17.) KT határozat
2. sz. melléklet Közszolgáltatási szerződés\_Lakás és helyiséggazdálkodási feladatok ellátására

Határozati javaslat mellékletek:

1. sz. melléklet EVIN Nonprofit Zrt. 2024. I. negydéves ingatlangazdálkodási beszámolója
2. sz. melléklet Bevételi tábla – a 2024. I. negyedéves Ellentételezés felhasználásának elszámolása a Szerződés 5.7.2. pontja alapján