|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. június 19 - ei**

**rendes ülésére**

**Tárgy:**  Javaslat a k2 Színház Alapítvány támogatására

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A k2 Színház Alapítvány (székhely: 1173 Budapest, Bélavár utca 31., adószám: 18271285-2-42, nyilvántartási szám: 14-01-0003297, képviseli: Benkó Bence elnök) 2024. június 4-én kelt támogatás iránti kérelmében (1. sz. melléklet) kérte Budapest Főváros VII. kerület Erzsébetváros Önkormányzatától a 2024-ben megvalósításra kerülő Instant Mecenatúra Fesztivál bruttó 5.000.000.- Forinttal történő támogatását.

Az Apertúra társulata (a továbbiakban: Társulat) a 2014-ben alakult k2 Színház „utódtársulata”, amely 2023. évben költözött Erzsébetvárosba, a Gólem Központtal történt együttműködés eredményeképpen. A kortárs, független Társulat már az első évben komoly sikert aratott a kerületi és kerületbe látogató közönség előtt, előadásaik telt házzal futnak.

A Társulat működése, művészi elkötelezettséggel és alázattal végzett szakmai munkája teljes mértékben illeszkedik a kerület kulturális koncepciójába, nagymértékben színesíti a kerület kulturális palettáját.

A kért támogatást az Instant Mecenatúra Fesztivál, röviden IMeFeszt programjainak megvalósítására kívánják fordítani. Az IMeFeszt nagyszabású adománygyűjtő programsorozatának lezárásaként egy 4 napos őszi színházi és zenei fesztivált szerveznek az alkotók, hagyományteremtő szándékkal.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 4. pontja alapján a Képviselő-testület át nem ruházható hatáskörébe tartozik alapítványi forrás átvétele és átadása.

A támogatás Budapest Főváros VII. kerület Erzsébetváros Önkormányzata 2024. évi költségvetéséről szóló 6/2024. (II. 21.) rendelete 5707 – Rendezvények, események költségvetési sor terhére biztosítható.

**Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására!**

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (VI. 19.) határozata a k2 Színház Alapítvány támogatásának tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a támogatási szerződés megkötéséhez biztosítja a fedezetet a 2024. évi költségvetési rendeletben az 5707 – Rendezvények, események költségvetési sor kerete terhére történő átcsoportosítással.
2. a k2 Színház Alapítvány (székhely: 1173 Budapest, Bélavár utca 31., adószám: 18271285-2-42, nyilvántartási szám: 14-01-0003297, képviseli: Benkó Bence elnök) részére 5.000.000.- Forint támogatást nyújt az Instant Mecenatúra Fesztivál, röviden IMeFeszt programjainak megvalósításához.
3. a 2. pontban meghatározott támogatás időtartama 2024 április 1. – 2024. december 31., az elszámolás határideje 2025. január 31.
4. felhatalmazza a Polgármestert a támogatási szerződés aláírására.

**Felelős:** Niedermüller Péter polgármester

**Határidő:** 1. és 2. pont tekintetében 2024. június 19.

3. pont tekintetében 2025. január 31.

4. pont tekintetében 2024. július 31.

Budapest, 2024. június 6

Szücs Balázs

alpolgármester

Előterjesztés mellékletei:

1. számú melléklet: Támogatási kérelem
2. számú melléklet: Civil szervezetek névjegyzéke nyilvántartási adatok