Szerződésszám:

**EGYÜTTMŰKÖDÉSI MEGÁLLAPODÁS**

**az 1. sz. módosítással egységes szerkezetben**

amely létrejött

egyrészről

**Budapest Főváros VII. Kerület Erzsébetváros Önkormányzata**

Székhely: 1073 Budapest, Erzsébet krt. 6.

Statisztikai számjel: 15735708-8411-321-01

Adószám: 15735708-2-42

Bankszámlaszám: 10403239-00033032-00000009

Képviseli: Niedermüller Péter polgármester

mint **Önkormányzat** (a továbbiakban: **Önkormányzat)**

másrészről

**Epicentrum Egyesület**

Székhely: 1078 Budapest, Nefelejcs u. 65. 3/2.

Nyilvántartási szám: 01-02-0017920

Adószám: 19345701-1-42

Bankszámlaszám: 16200106-11699879

Képviseli: Fogarasi Gergely elnök

mint **Egyesület** (a továbbiakban: **Egyesület**) között (a továbbiakban együttesen: **Felek**)

alulírott helyen és időben az alábbi feltételek szerint.

# I. Előzmények

Az Önkormányzat a 2016. évi TÉR\_KÖZ pályázat keretében a 1072 Budapest, Nagy Diófa u. 34. szám alatti önkormányzati tulajdonú ingatlanban Erzsébetvárosi Kerületfejlesztési Pontot alakított ki. Az Erzsébetvárosi Kerületfejlesztési Pont több célt hivatott szolgálni: a helyi közösségek erősítését, a városi mikrokörnyezet minőségének javítását, a helyi civil társadalom erősítését. A Kerületfejlesztési Pont civil közösségi központként történő működtetésére az Önkormányzat Képviselő-testülete pályázatot írt ki. A pályázat elbírálása során az Egyesület által benyújtott pályázat nyert, amelyben az Erzsébetvárosi Civilek Szövetsége (székhelye: 2083 Solymár, Kölcsey utca 26., adószáma: 19363604-1-13, képviseletére jogosult: dr. Benedikti Ágnes elnök) mint együttműködő partner vesz részt.

A Képviselő-testület  **289/2023. (IX.20.) határozata alapján** a Felek az alábbi együttműködési megállapodást kötik, *amely módosult a Képviselő-testület …/2024. (VI.19.) határozata alapján.*

# II. A megállapodás tárgya és időtartama

1. Az Önkormányzat felkéri az Egyesületet a tulajdonában álló **1072 Budapest, Nagy Diófa u. 34.** **fszt. 1.** szám alatt (hrsz.: 34275/0/A/4) található ingatlan **civil közösségi központként** történő működtetésére.
2. A működtetés keretében ellátandó **főbb feladatok**:
3. a kerületi városfejlesztési projektek közösségi tervezési eseményeinek befogadása,
4. az erzsébetvárosi civil szervezetek részére közösségi tér biztosítása előzetes időbeosztás alapján,
5. az erzsébetvárosi civil szervezetek számára igény szerint ingyenes könyvelési, pályázatírási, jogi, kommunikációs, szervezetfejlesztési és egyéb tematikájú képzések, tájékoztatások megszervezése,
6. a lakosság számára szabadidős programok, szolgáltatások biztosítása,
7. a lakosság számára információ szolgáltatás az erzsébetvárosi civil szervezetek tevékenységéről, az általuk biztosított szolgáltatások igénybevételének lehetőségéről, egyéb kerületi programokról és társadalmi eseményekről.

3. [[1]](#footnote-1)A megállapodást a Felek a megállapodás mindkét fél általi aláírásának napjától 2025. január 31. napjáig kötik.

4. Az Egyesület a megállapodás mindkét fél általi aláírását követően jogosult a II. 1. pontban rögzített ingatlan ingyenes használatára, a birtokba adást a Felek külön átadás-átvételi jegyzőkönyvben rögzítik. A jegyzőkönyvben rögzíteni kell különösen a közüzemi mérőállásokat, az ingatlanban található ingóságokat, berendezéseket, felszereléseket, műszaki eszközöket, az átadott kulcsok számát, az átadáskori állapotról készített fotókat, valamint minden olyan tényt, amelyet a felek indokoltnak tartanak rögzíteni. Az Egyesület az ingatlan, valamint a hozzá tartozó ingóságok használatára a megállapodás időtartama alatt jogosult.

# III. A civil közösségi központ működtetésének részletes feltételei

1. A civil közösségi központ alaprajza és az ingatlanon belül található helyiségek leírása a megállapodás **1. számú mellékletét** képezi.
2. Az Önkormányzat a helyiségek birtokbaadásával egyidejűleg a megállapodás **2. számú melléklete** szerinti ingóságokat, berendezéseket, felszereléseket, műszaki eszközöket adja át az Egyesület ingyenes használatába, a megállapodás II. pontjában rögzített feladatok ellátása érdekében.
3. Az ingatlan közös költség, közüzemi közszolgáltatási (fűtés, elektromos áram, víz) és internet hozzáférésének költségét az Önkormányzat fizeti meg, azonban az Egyesületnek a jó gazda gondosságával törekednie kell a költségtakarékos működtetésre.
4. A II. 2. c) pontban szereplő feladatok ellátására az Önkormányzat támogatást nyújt, amelyet a megállapodás V.-VI. pontja szabályoz.
5. A civil közösségi központ működtetéséhez kapcsolódó egyéb, a III. 3. pontban foglaltakon felüli működéshez szükséges költségeket (pl. személyi és anyagi költségek) az Egyesület biztosítja, saját, pályázati vagy egyéb forrásból. Ezzel kapcsolatban megtérítési igényt nem támaszt az Önkormányzattal szemben.
6. A **kerületi városfejlesztési projektek közösségi tervezési eseményeire** vonatkozó helyiség igényt írásban az Önkormányzat részéről a Kabinet munkatársai jelzik az Egyesület felé. Ezen események elsőbbséget élveznek a civil közösségi központ többi funkciójával szemben, azonban törekedni kell arra, hogy az Egyesület megfelelő időben, legalább 30 nappal korábban értesüljön a tervezett eseményről.
7. A II. 2. c) pont szerint az erzsébetvárosi civil szervezetek számára nyújtott **ingyenes képzéseket vagy előadásokat** igény szerint, de legalább évi 2 alkalommal kell biztosítani. Ennek költségeire az Önkormányzat az V. 3. pont szerint külön támogatást nyújt, amelyet elkülönítetten kell kezelni és a fel nem használt összeget az elszámolási időszak végén vissza kell fizetni az Önkormányzat 10403239-00033032-00000009 számú fizetési számlaszámára.
8. Az **erzsébetvárosi civil szervezetek által igénybe vehető közösségi tér** és kiszolgáló helyiségek (mosdó, előtér, teakonyha) (a továbbiakban: **közösségi tér**) tekintetében a Felek a következőkben állapodnak meg:
9. a közösségi tér használatára az Egyesületen kívül elsődlegesen az a civil szervezet jogosult, amely szerepel a 15/2020. (IV.17.) önkormányzati rendelet alapján vezetett erzsébetvárosi civil szervezetek nyilvántartásában (a továbbiakban: **igénybevevő szervezet**). A nyilvántartás elérhető a www.erzsebetvaros.hu oldalon. A szabad kapacitás függvényében a közösségi tér térítésmentes használata biztosítható olyan civil szervezetek számára is, akik nem szerepelnek az erzsébetvárosi civil szervezetek nyilvántartásában, azonban tevékenységük közérdekű, a kerületben élők számára hasznos és tartalmas programot, szolgáltatást nyújt.
10. az a) pont alá nem tartozó szervezetek részére, kizárólag a szabad kapacitás függvényében, bérleti díj ellenében is kiadható a közösségi tér. A bérleti díj az Egyesület saját bevételét képezi, azonban azt igazoltan a jelen megállapodásban foglalt feladatok ellátására kell fordítani. A bérleti díj összegét a g) pont szerinti, az igénybevétel feltételeit rögzítő dokumentumokban meg kell határozni.
11. az Egyesület feladata a közösségi tér igénybevételére vonatkozó foglalási igények fogadása és foglalási naptár vezetése, az igénybevevő szervezetekkel való kapcsolattartás.
12. a közösségi tér igénybevételére legalább napi 8 órában lehetőséget kell biztosítani, ez alól kivételt jelentenek az alábbi időszakok: nemzeti ünnepek, az Önkormányzat által elrendelt közigazgatási szünetek, valamint havonta, az Egyesület által előre meghatározott 5 nap.
13. a közösségi tér igénybevételére 8.00-22.00 óra között van lehetőség.
14. az igénybevevő szervezetek saját célú és nyilvános, a közönség számára hirdetett programokra is igénybe vehetik a közösségi teret.
15. az Egyesület jogosult a közösségi tér használatára vonatkozóan meghatározni az igénybevétel feltételeit, valamint a házirendet. Ezen dokumentumokat az Önkormányzat jóváhagyását követően közzé kell tenni (kerületi civil információs honlap, közösségi tér), betartásuk mindenki számára kötelező.
16. az Egyesület biztosítja a közösségi térbe történő bejutást, illetve a visszavételkor ellenőrzi a helyiség, a technikai eszközök és a bútorok állapotát.
17. az Egyesület ingyenes bérleti szerződést köt az igénybevevő szervezettel, amely rendelkezik a felelősségi és kártérítési szabályokról is. Az igénybevevő szervezet a tevékenysége során okozott károkért az Egyesület felé tartozik kötelezettséggel.
18. A II. 2. e) pont szerinti lakossági tájékoztatást a civil közösségi központ nyitvatartási idejében legalább heti 2 alkalommal, legalább 2 órában kell biztosítani.
19. Az Egyesület a 7-8. pontban vállaltak teljesítésén túlmenően jogosult a közösségi tér saját célú használatára, azonban törekednie kell arra, hogy a délutáni-esti idősávokat elsődlegesen az igénybevevő szervezetek használhassák.
20. A civil közösségi központban megvalósítandó programok elsődlegesen ingyenesek, de kivételesen belépő díjasak is lehetnek, azzal hogy a VII. kerületi lakosoknak minimum 30% kedvezményt kell biztosítani. Az Egyesület által szerzett bevételek a saját bevételét képezik.
21. Az Egyesület feladata a II. pontban foglaltakon túl egy kerületi civil információs honlap működtetése, amelynek funkciója a civil közösségi központ működésével kapcsolatos információk közzétételén túl a civil szervezetek tevékenységének bemutatása, a civil közösségi központban megvalósult programok fotódokumentációval ellátott időszakos bemutatása.

# IV. A TÉR\_KÖZ pályázathoz kapcsolódó feltételek

* 1. A Felek rögzítik, hogy az „Erzsébetvárosi Kerületfejlesztési Pont kialakítása” című pályázat (a továbbiakban: Projekt) megvalósítására kötött FPH059/227-7/2018. sz. támogatási szerződés alapján a II. 1. pont szerinti ingatlanban kialakított funkciókat a Projekt lezárását követő 5 éven át fenn kell tartani, amelyről az Önkormányzatnak évente szöveges, fotódokumentációval ellátott beszámolót kell benyújtania a Támogató Fővárosi Önkormányzatnak.
  2. Az Egyesület a megállapodás időtartama alatt köteles együttműködni a **Projekt fenntartásában** és elkészíteni a 2. pont szerinti **szöveges beszámolót** az Önkormányzat részére a VI. pont szerinti beszámoló keretében.
  3. A megállapodás megkötésével egyidejűleg az Önkormányzat az Egyesület rendelkezésére bocsátja a TÉR\_KÖZ pályázattal kapcsolatos dokumentumokat, a kötelező arculati elemeket.

# V. Az Önkormányzat által nyújtott támogatás összege, felhasználásának módja

1. [[2]](#footnote-2)Az Önkormányzat az Egyesület részére ***3.750.000 Ft*** elszámolási kötelezettséggel járó, **vissza nem térítendő támogatást nyújt**. A támogatás felhasználható az Egyesület **általános működése vagy programjai megvalósítása** során felmerült költségekre.
2. Az Önkormányzat a megállapodás II. 2. c) pontjában ellátandó feladatokra **500.000 Ft** összegű, elszámolási kötelezettséggel járó, **vissza nem térítendő** támogatást nyújt. A támogatás kizárólag a **II. 2. c) pont szerinti feladat ellátására** fordítható, az 1. pont szerinti támogatástól elkülönítetten kezelendő.
3. [[3]](#footnote-3)Az 1.-2. pont alapján nyújtott támogatást az Önkormányzat támogatási előleg formájában nyújtja, a támogatási intenzitás 100%. A támogatás felhasználásának időszaka **a megállapodás megkötésének napjától *2025. január 31 közötti időszak****.*
4. Az 1-2. pont szerinti támogatás összegét az Önkormányzat a megállapodás megkötésétől számított 15 napon belül utalja át az Egyesület 16200106-11699879 számú számlaszámára.
5. Az Egyesület köteles a támogatások összegét elkülönítetten kezelni és a felhasználást dokumentáló számlákat, bizonylatokat, egyéb okiratokat az Önkormányzat vagy egyéb ellenőrzésre jogosult szervek által ellenőrizhető módon kezelni és nyilvántartani.

# VI. Beszámolási kötelezettség

1. Az Egyesület köteles a V. 1. és 2. pontban meghatározott támogatások felhasználásáról a támogatási időszak lejártát követő **30 napon belül** elkülönített **szakmai beszámolót és pénzügyi elszámolást** készíteni (a továbbiakban együtt: beszámoló). A beszámoló benyújtásának határidejéről az Önkormányzat 30 nappal korábban értesíti az Egyesületet.
2. A **V. 1. pont** szerinti támogatásról készítendő **szakmai beszámolónak tartalmaznia kell** a támogatási összeg felhasználásának szöveges ismertetésén túl a megállapodás II. 2. pontja szerint ellátott feladatok részletes bemutatását is, különösen a megvalósult programokat, a működtetés során felmerült vagy a civil szervezetek által jelzett észrevételeket, tapasztalatokat, amely civil közösségi központ további működésének javítását, fejlesztését célozhatja. A szakmai **beszámolóhoz mellékelni kell** programokról készített fotódokumentációt, illetve amennyiben készült: kiadványt, a rendezvényeket népszerűsítő kommunikációs anyagokat.
3. A **V. 2.** pont szerinti támogatásról készítendő **szakmai beszámolónak** tartalmaznia kell a feladatellátás keretében megvalósult programokat. A szakmai **beszámolóhoz mellékelni kell** a programokról készített fotódokumentációt, illetve amennyiben készült, a rendezvényeket népszerűsítő kommunikációs anyagokat.
4. A szakmai beszámolót az Önkormányzat Képviselő-testülete vagy hatáskörrel rendelkező szerve hagyja jóvá. A pénzügyi elszámolást a Polgármesteri Hivatal Humánszolgáltató Irodája ellenőrzi és hagyja jóvá. Az Önkormányzat köteles a beszámolót a - beérkezését követő 45 napon belül - elbírálni, amelybe nem számít bele a hiánypótlási felhívás esetén annak teljesítéséig eltelt időtartam.
5. A beszámoló ellenőrzése során egy alkalommal van helye **hiánypótlásnak**. A hiánypótlásra előírt határidő 15 nap. Amennyiben a pénzügyi elszámolás részben vagy egészben nem fogadható el, az Önkormányzat Képviselő-testülete dönt az elszámolásról és az esetleges visszafizetési kötelezettség megállapításáról.
6. A **pénzügyi elszámolás** rendje:
   1. A támogatott tevékenység megvalósításához kapcsolódó költségeket igazoló számviteli bizonylatokról a 368/2011. (XII. 31.) Korm. rendelet 93. § (3) bekezdés szerinti tartalommal összesítőt kell csatolni.
   2. Kizárólag a támogatási időszakban felmerült, és az elszámolási határidőig pénzügyileg kiegyenlített költségek szerepeltethetők a beszámolóban.
   3. Egyesület köteles a pénzügyi elszámolás részeként, az összesítőben feltüntetett minden bizonylatról, számszaki és formai szempontból kifogástalan, az Egyesület képviseletére jogosult által hitelesített másolatokat benyújtani. Az elszámolásban szereplő eredeti bizonylatokat a megfelelő záradékkal kell ellátni:

„E bizonylat felhasználva …….. Ft összegben a VII. kerületi Önkormányzattal kötött együttműködési megállapodásban biztosított támogatási összeg elszámolásához.”

* 1. Elektronikus számla elszámolása esetén a záradékolás a következők szerint fogadható el:
  2. a számla kiállítója a számla kibocsátásakor rávezeti a számlára a jelen szerződés azonosító számát és az „elszámoló bizonylat” szöveget, vagy
  3. amennyiben a számla kiállítója nem záradékol, akkor a Szolgáltató nyilatkozatot köteles tenni az alábbiak szerint:

*„Alulírott …. (hivatalos képviselő) büntetőjogi felelősségem tudatában nyilatkozom, hogy jelen nyilatkozattal elektronikusan megküldött … sorszámú e-számla … Ft összegben / teljes összegben a … számú szerződés terhére lett elszámolva.”*

A Szolgáltató képviseletére jogosult személy által cégszerűen aláírt nyilatkozatot és az e-számlát elektronikus úton a Fehervari.Anita@erzsebetvaros.hu e-mail címre, valamint a nyilatkozat eredeti példányát papír alapon is szükséges megküldeni az elszámolás részeként.

* 1. Az elszámolás részeként külön nyilatkozatot kell csatolni az általános forgalmi adó alanyiságáról, illetve a támogatáshoz kapcsolódó általános forgalmi adó levonási jogosultságáról; valamint arról, hogy a feltüntetett költségek kifizetése előtt azok jogosságáról és összegszerűségéről - ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is - előzetesen meggyőződött.
  2. A személyi jellegű kifizetésre, valamint a kétszázezer forint értékhatárt meghaladó értékű beszerzésre vagy szolgáltatás megrendelésre irányuló szerződés kizárólag írásban köthető, amelynek hitelesített másolatát csatolni kell az elszámoláshoz. Beszerzés és szolgáltatás igénybevétele esetén szerződés helyett elfogadható az írásban elküldött és visszaigazolt megrendelés is.
  3. Csatolni kell a képviselő cégszerű aláírásával ellátott teljességi nyilatkozatot, amelyben az Egyesület büntetőjogi felelőssége tudatában kijelenti, hogy minden adatot az Önkormányzat rendelkezésére bocsátott, az alapbizonylatok az Egyesület elszámolási nyilvántartásában megtalálhatóak, és azok a hatályos jogszabályoknak megfelelően kerültek kiállításra, elfogadásra és ellenőrzésre.
  4. Hiányos elszámolás, beszámoló nem fogadható el. A beszámoló határidejének elmulasztása vagy nem megfelelő teljesítése esetén az Önkormányzat írásban, 15 napos határidő tűzésével felszólítja az Egyesületet a kötelezettsége teljesítésére vagy a hiányok pótlására. A határidő eredménytelen eltelte esetén az 5. pontban foglaltak az irányadók.
  5. A fel nem használt összeget az Egyesület a beszámoló benyújtásával egyidejűleg visszautalja az Önkormányzat 10403239-00033032-00000009 számú fizetési számlaszámára.

1. A beszámoló elfogadásáról az Önkormányzat írásban értesíti az Egyesületet.

# VII. A Felek jogai és kötelezettségei

* + - 1. A Felek a civil közösségi központ hatékony és színvonalas működése érdekében kötelesek együttműködni és egymást kölcsönösen tájékoztatni, a rendkívüli, váratlan eseményekről egymást haladéktalanul írásban értesíteni.
      2. Felek rögzítik, hogy az Egyesület a feladatok ellátásába együttműködő partnerként bevonja az Erzsébetvárosi Civilek Szövetségét (székhelye: 2083 Solymár, Kölcsey utca 26., adószáma: 19363604-1-13, képviseletére jogosult: dr. Benedikti Ágnes elnök). Az Epicentrum Egyesület és az Erzsébetvárosi Civilek Szövetsége közötti belső munkamegosztást a jelen megállapodás 3. számú mellékletét képező együttműködési megállapodás rögzíti. A jelen megállapodásban foglalt kötelezettségek teljesítéséért az Egyesület felel.
      3. Amennyiben az Egyesület a feladatait bármely okból nem tudja teljesíteni vagy teljesítésében akadályoztatva van, erről az Önkormányzatot haladéktalanul köteles írásban értesíteni. Az értesítési kötelezettség elmulasztásából, késedelméből eredő kárért az Egyesület felel.
      4. Az Egyesület felel a helyiségek valamint a berendezési tárgyak és műszaki eszközök épségéért és működőképességéért és viseli az abban keletkezett károkat. Bármilyen hiány, meghibásodás, sérülés, megsemmisülés, egyéb kár esetén az Egyesület köteles haladéktalanul írásban értesíteni az Önkormányzatot.
      5. A megállapodás 2. számú mellékletében rögzített ingóságok, berendezések, felszerelések természetes használatból eredő javításáról, pótlásáról az Önkormányzat gondoskodik.
      6. Az Egyesület köteles a tevékenységéből eredő, harmadik személynek okozott károkat megtéríteni.
      7. Az Egyesület a támogatott tevékenysége során a kiadványaiban, rendezvényein köteles az Önkormányzatot, mint támogatót feltüntetni és ennek tényét, valamint a rendezvényeket népszerűsítő kommunikációs anyagok egy példányát a szakmai beszámolójához mellékelni. Amennyiben az elszámolás során megállapításra kerül, hogy az Önkormányzat, mint támogató nem került feltüntetésre, az Egyesület a támogatási összeg legfeljebb 2%-ának megfelelő összeg visszafizetésére köteles 30 napon belül.
      8. Az Egyesület jogosult az Önkormányzat által szervezett Civil Korzón, Civil Fórumon, valamint a kerületi városfejlesztési projektek közösségi tervezésében való részvételre, amelynek keretében az erzsébetvárosi civil szervezeteket képviselve ismertetheti a kerület fejlesztését, jövőjét, szolgáltatásait meghatározó irányokra vonatkozó civil javaslatokat.
      9. Az Egyesület jogosult az Önkormányzat média felületein történő folyamatos megjelenésre a jelen megállapodás időtartama alatt.

# VIII. A megállapodás megszűnésének esetei

Jelen megállapodást a Felek közös megegyezéssel megszüntethetik.

A Felek a megállapodást rendes felmondással megszüntethetik, indokolási kötelezettség nélkül. A felmondási idő a felmondási szándék másik fél általi tudomásszerzéstől számított 3 hónap.

A Felek a megállapodást azonnali hatállyal a következő esetekben mondhatják fel:

1. az Egyesület ellen jogerősen felszámolási eljárás indul,
2. az Egyesület a jelen megállapodásban meghatározott kötelezettségét neki felróható módon súlyosan megsértette, különösen ha valamely feladatát az Önkormányzat ismételt írásbeli felhívása ellenére nem látja el megfelelően – ezen okokból az azonnali hatályi felmondást meg kell előznie legalább egy írásbeli (ajánlott és tértivevényes levélben történő) felhívásnak, melyben megfelelő időt szükséges hagyni az Egyesület részére az esetleges jogsértés megszüntetésére,
3. az Egyesület a megállapodást azonnali hatállyal felmondhatja, amennyiben az Önkormányzat pénzügyi kötelezettségeit ismételten nem teljesíti, vagy olyan tartalmi feltételeket szab, amely ellentmond a megállapodásban foglaltaknak. Ezen okokból az azonnali hatályú felmondást meg kell előznie legalább egy írásbeli (ajánlott és tértivevényes levélben történő) felhívásnak, melyben megfelelő időt szükséges hagyni az Önkormányzat részére a megegyezés lehetőségére.

Amennyiben a megállapodás valamelyik félnek felróható okból szűnik meg, úgy az felelősséggel tartozik az okozott károkért.

# IX. Vegyes rendelkezések

* 1. A megállapodás teljesítése során a Felek a kapcsolattartásra az írásbeliséget kötik ki. Az értesítések, nyilatkozatok csak annyiban hatályosak, amennyiben azokat a szerződő felek írásban teszik meg, kivéve azon kivételes eseteket, mikor az írásbeliség hiánya károsodástól óv meg vagy egyéb igazolható körülmények miatt nem lehetséges (de ezen esetekben is kötelesek a Felek az írásbeli bejelentést a veszély vagy akadály elhárultával haladéktalanul megtenni). Írásbeli alaknak a postai úton, hivatalos elektronikus úton közölt nyilatkozat, levél minősül.
  2. A Felek jelen megállapodás teljesítése során tett nyilatkozatai a másik fél tudomásszerzésével hatályosulnak. A Felek abban állapodnak meg, hogy tudomásul vett nyilatkozatnak tekintik az e-mail-ben, hivatalos elektronikus úton elküldötteket is. A Felek rögzítik, hogy az adataikban bekövetkezett esetleges változásról kötelesek egymást haladéktalanul, de legkésőbb a változást követő nyolc napon belül értesíteni. Az értesítés elmaradása miatt bekövetkezett kárt a bejelentési kötelezettséget elmulasztó fél köteles viselni.

3. A Felek a jelen megállapodáshoz kapcsolódó valamennyi nyilatkozatot vagy egyéb értesítést írásban igazolt személyes átadással, hivatali kapun keresztül elektronikus úton, tértivevényes ajánlott levélben és visszaigazolt e-mailben küldenek meg egymásnak. A személyesen átadott értesítés akkor válik joghatályossá, amikor azt a címzett igazoltan átvette. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz nem kereste jelzéssel érkezett vissza), az iratot – az ellenkező bizonyításáig – a postai kézbesítés második megkísérlésének napját követő ötödik munkanapon kell kézbesítettnek tekinteni. Az e-mail útján történő kézbesítés esetén a nyilatkozat vagy értesítés akkor válik joghatályossá, amikor a címzett azt igazoltan kézhez vette: arról automatikus vagy kifejezett visszaigazolás érkezett.

4. Felek a kapcsolattartásra az alábbi személyeket jelölik ki:

4.1.Önkormányzat részéről:

Általános kapcsolattartó:

**Fehérvári Anita kulturális referens**, Humánszolgáltató Iroda

Cím: 1076 Budapest, Garay u. 5. I. em. 113.  
E-mail: [Fehervari.Anita@erzsebetvaros.hu](mailto:Nyari.Petra@erzsebetvaros.hu)  
Tel: 1/462-3339

A civil központban megvalósuló programok tekintetében kapcsolattartó:

**Kohári Edit kulturális és civil referens, Kabinet**Cím: 1073 Budapest, Erzsébet körút 6. III. em. 310.  
E-mail: [Kohari.Edit@erzsebetvaros.hu](mailto:Kohari.Edit@erzsebetvaros.hu)  
Tel: 1 462 3196, 30/2271007

TÉR\_KÖZ pályázattal kapcsolatos ügyekben kapcsolattartó:

**Sedlák Rita fejlesztési és koordinációs referens**, Kabinet

Cím: 1073 Budapest, Erzsébet krt. 6. I. em. 108.  
E-mail: [Sedlak.Rita@erzsebetvaros.hu](mailto:Sedlak.Rita@erzsebetvaros.hu)  
Tel: 1/462-3284, 30/195-7517

4.2.Egyesület részéről:

**Fogarasi Gergely elnök**

Cím: 1078 Budapest, Nefelejcs u. 65. 3/2.

E-mail: gergelyfogarasi@gmail.com

Tel: 30/306-5424

1. A Felek a közöttük felmerülő vitás kérdéseket elsősorban egyeztetéssel kísérlik meg eldönteni, amennyiben ez nem vezet eredményre, a Polgári perrendtartásról szóló 2016. évi CXXX. törvény általános szabályai szerint hatáskörrel és illetékességgel rendelkező bíróság jár el a jogvitában.
2. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, a Magyarország helyi önkormányzatairól szóló 2011. évi CLXXXIX. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, az államháztartásról szóló 2011. évi CXCV. törvény és az államháztartásról szóló törvény végrehajtásáról szóló 368/2011. (XII.31.) Kormányrendelet rendelkezései az irányadóak.
3. Jelen megállapodás mindenkori elválaszthatatlan mellékletét képezik:

1. sz. melléklet: alaprajz, helyiségek adatai

2. sz. melléklet: ingóságok, berendezések, felszerelések, bútorok leltára

3. sz. melléklet: együttműködési megállapodás

Felek a jelen megállapodást, annak áttanulmányozása, értelmezése és megértése után, mint akaratukkal mindenben egyezőt írják alá. Jelen megállapodás négy, egymással mindenben megegyező, eredeti példányban készült.

Budapest,

|  |  |
| --- | --- |
| ………………………………………….. | ………………………………………….. |
| Önkormányzat  **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **Epicentrum Egyesület**  Képviseli: Fogarasi Gergely elnök |
|  |  |
|  |  |
|  |  |
| Jogilag ellenőrizte: | Pénzügyi ellenjegyzés: |
|  |  |
| ……………………………… | ……………………………… |
| Tóth János  jegyző | Nemes Erzsébet  gazdasági vezető |

1. Módosult a megállapodás 1. számú módosítása alapján. [↑](#footnote-ref-1)
2. Módosult a megállapodás 1. számú módosítása alapján. [↑](#footnote-ref-2)
3. Módosult a megállapodás 1. számú módosítása alapján. [↑](#footnote-ref-3)