|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2024. június 19 - ei**

**rendes ülésére**

**Tárgy:** Javaslat Az Élet Menete Alapítvánnyal történő együttműködési megállapodás megkötésére

**Készítette:**

Nagy Nóra

kabinetvezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata az elmúlt évek során számos alkalommal támogatta emléktábla elhelyezését a kerület egykori neves lakóinak tiszteletére vagy kiemelkedő történelmi események emlékére.

Budapest Főváros VII. kerület Erzsébetváros Önkormányzata Képviselő-testülete 118/2024. (IV.24.) határozatával döntött a Budapest, VII. kerület Herzl Tivadar téren az 1944-ben elhurcolt 440.000 magyar zsidó emlékére elkészítendő emléktábla megvalósításáról, valamint kivitelezésének és elhelyezésének 1.195.000,- Ft + Áfa, mindösszesen bruttó 1.517.650,- Ft összegű pénzügyi költségének fedezetéről.

Az Élet Menete Alapítvány (székhely: 1132 Budapest, Váci út 4., adószáma: 18184053-1-41, nyilvántartási száma: 01-01-0009309, képviseli: Gordon Gábor kuratóriumi elnök) a mellékelt nyilatkozatban foglaltak szerint bruttó 1.100.000 Ft-al hozzá kíván járulni az emléktábla költségeihez. E hozzájárulás - alapítványi forrás - befogadásához együttműködési megállapodás megkötése szükséges az Alapítvány és az Önkormányzat között.

A nyilatkozat az előterjesztés 1. számú mellékletében olvasható.

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 4. pontja alapján a Képviselő-testület át nem ruházható hatáskörébe tartozik alapítványi forrás átvétele és átadása.

Fentiek alapján kérem a Tisztelt Képviselő-testületet az előterjesztés megtárgyalására és a határozati javaslatban foglaltak elfogadására!

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (VI. 19.) határozata Az Élet Menete Alapítvánnyal kötendő együttműködési megállapodás tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. együttműködési megállapodást köt Az Élet Menete Alapítvánnyal (székhely: 1132 Budapest, Váci út 4., adószáma: 18184053-1-41, nyilvántartási száma: 01-01-0009309, képviseli: Gordon Gábor kuratóriumi elnök) a Budapest, VII. kerület Herzl Tivadar téren az 1944-ben elhurcolt 440.000 magyar zsidó emlékére elkészítendő emléktábla költségének bruttó 1.100.000 Ft összegű megtérítésére.
2. felhatalmazza a Polgármestert az együttműködési megállapodás aláírására.

**Felelős:** Niedermüller Péter polgármester

**Határidő:** 1. pont tekintetében 2024. június 19.

2. pont tekintetében 2024. július 31.

Budapest, 2024. június 8.

Szücs Balázs

alpolgármester

Előterjesztés mellékletei:

1. számú melléklet: Nyilatkozat
2. számú melléklet: Civil szervezetek névjegyzéke nyilvántartási adatok
3. számú melléklet: 118/2024. (IV.24.) számú KT határozat