|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. június 19 - ei**

**rendes ülésére**

**Tárgy:**  Döntés az EÉSZ módosításához szükséges környezeti vizsgálat ismertetéséről, értékeléséről és elfogadásáról

**Készítette:**

Sólyom Benedek DLA

főépítész

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Erzsébetváros Építési Szabályzatáról szóló, Budapest Főváros VII. kerület Erzsébetváros Önkormányzata Képviselő-testületének 25/2018. (XII. 21.) rendeletének (a továbbiakban: **EÉSZ**) **szabályozási vonalainak felülvizsgálata szükséges.** Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 27. § (2) bekezdése alapján:

*„Kiszolgáló és lakóút céljára történő lejegyzés*

*27. § (1) Ha a helyi építési szabályzat szerint – a településrészen fekvő ingatlanok megfelelő megközelítése, illetve használatának elősegítése érdekében – kiszolgáló és lakóút (a továbbiakban: kiszolgáló út) létesítése, bővítése vagy szabályozása szükséges, és a megvalósítás a kiszolgáló út, valamint a környező építmény, telek rendeltetésszerű használatának biztosítása érdekében az adott telkek igénybevételével indokolt, vagy a más telken történő megvalósítás a tulajdonban nagyobb sérelemmel járna, a fővárosi és vármegyei kormányhivatal a teleknek kiszolgáló út céljára szükséges részét a telek fekvése szerinti települési önkormányzat javára igénybe veheti és lejegyezheti.*

*(2) Az (1) bekezdés szerinti kiszolgáló út megvalósítását biztosító – szabályozási vonalként megjelenő – szabályozási elem a szabályozási elem megvalósulásáig, de legfeljebb hét évig érvényes. A települési önkormányzatnak legalább hétévente felül kell vizsgálnia a szabályozási elemet, és annak újabb legfeljebb hét évvel történő meghosszabbítására csak a közérdekű elrendelési indok fennállása esetében van lehetőség. Amennyiben a közérdekűség már nem áll fenn, a települési önkormányzatnak gondoskodnia kell a szabályozási vonalnak a helyi építési szabályzatból, valamint az azzal összefüggő korlátozás vagy tilalom ingatlan-nyilvántartásból való törléséről, valamint a szabályozási elemhez kapcsolódó építési jogok és követelmények módosításáról. Így szükséges eljárni abban az esetben is, ha az útszélesítéshez szükséges területsáv külön helyrajzi számú ingatlanként már megjelent, azonban a kártalanításra még nem került sor és a közérdekűség már nem áll fenn.”*

Ezzel összefüggésben az Étv. 60. § szerint *„60.§ (15) E törvénynek a településtervezéssel összefüggő egyes törvények módosításáról szóló 2021. évi XXXIX. törvénnyel megállapított 27. § (2) bekezdését a 2021. július 1-jét megelőzően elrendelt szabályozási vonalnál is alkalmazni kell azzal, hogy a szabályozási vonal felülvizsgálatát az első 7 éves felülvizsgálati kötelezettséget megelőzően 2024. január 1-ig el kell végezni.”*

Fentiek alapján történik a hatályos szabályozási vonalak felülvizsgálata.

A tervezési feladat a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm.rendelet (a továbbiakban: Korm. rendelet) alapján készül.

Budapest Főváros VII. kerület Erzsébetváros Önkormányzata Képviselő-testületének 53/2024. (III. 20.) határozatával az EÉSZ módosítási szándék elfogadásáról, a szabályozási vonalak felülvizsgálatáról, az eljárás megindításáról és alátámasztó javaslat tartalmáról szóló főépítészi feljegyzést már jóváhagyta.

Az EÉSZ módosításának eljárásában - az egyes tervek, illetve programok környezeti vizsgálatáról szóló 2/2005. (I.11.) Korm.rendelet (a továbbiakban: KR) 3. számú melléklet II.1. pontja alapján - kötelezően részt vevő környezet védelméért felelős szervek megkeresésre kerültek annak tárgyában, hogy szükségesnek tartják-e a környezeti hatásvizsgálatot.

Az EÉSZ módosítása a KR 1.§ (3) bekezdése alá tartozik, így a módosítás várható környezeti hatása, jelentőségének eseti meghatározása alapján dönthető el a környezeti vizsgálat szükségessége.

*„1.§ (3) Várható környezeti hatásuk jelentőségének eseti meghatározása alapján dönthető el a környezeti vizsgálat szükségessége [Kvt. 43. § (5) bekezdés b) pontja]*

*a) a település egy részére készülő szabályozási tervnél, illetve helyi építési szabályzatnál, továbbá olyan más, a (2) bekezdés b) pontjába tartozó tervnél, illetve programnál, amely helyi szinten kis terület használatát határozza meg;*

*b) a (2) bekezdésbe tartozó terv, illetve program kisebb módosításánál;”*

A környezeti vizsgálat tartalmának és részletezettségének megállapítása tárgyában a környezet védelméért felelős szervek szakmai véleményét kell kikérni KR 7. § (1) bekezdése szerint: „*7. § (1) A környezeti értékelés konkrét tartalmának és részletezettségének (a továbbiakban: tematika) megállapításához a kidolgozó kikéri a környezet védelméért felelős szervek szakmai véleményét.”*

A KR. 10. § bekezdése szerint: „*10. § A kidolgozónak a terv, illetve program tervezetét a környezeti értékeléssel, valamint legalább a környezeti vizsgálat során kapott vélemények és észrevételek összegzésével együtt kell benyújtania az elfogadó közigazgatási szerv, illetőleg ha az elfogadó az Országgyűlés, akkor a Kormány elé. A terv, illetve program vagy az Országgyűlés elé terjesztendő javaslat elfogadásakor, illetőleg előterjesztésekor figyelembe kell venni a környezeti értékelést, valamint a környezeti vizsgálat során kapott véleményeket és észrevételeket [[Kvt. 43. § (6) bekezdés b) pontja](https://njt.hu/jogszabaly/1995-53-00-00)].*”

Fentiek alapján a kidolgozónak (Főépítészi és Vagyongazdálkodási Iroda) a környezeti vizsgálat során kapott véleményeket és észrevételeket kell benyújtania az elfogadó közigazgatási szerv (Képviselő-testület) elé.

Kérem a Tisztelt Képviselő-testületet az előterjesztés megtárgyalására és a határozati javaslatban foglaltak szerint jelen határozat mellékletének „*A környezet védelméért felelős szervek szakmai véleményének összegzése a környezeti vizsgálat tartalmának és részletezettségének megállapítása tárgyában*” jóváhagyására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …./2024. (VI.19.) határozata az EÉSZ módosításához szükséges környezeti vizsgálat ismertetése, értékelése és elfogadása tárgyában**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Erzsébetváros Építési Szabályzatáról szóló, Budapest Főváros VII. kerület Erzsébetváros Önkormányzata Képviselő-testületének 25/2018. (XII. 21.) rendeletének módosítása – szabályozási vonalak felülvizsgálata - keretében a környezet védelméért felelős szervek által véleményezett, jelen határozat mellékletét képező, a környezet védelméért felelős szervek szakmai véleményének összegzését a környezeti vizsgálat tartalmának és részletezettségének megállapítása tárgyában jóváhagyja.

**Felelős:** Niedermüller Péter polgármester

**Határidő:** 2024. június 30.

Budapest, 2024. május 28.

**Niedermüller Péter**

**polgármester**

**Határozati javaslat melléklete:**

* A környezeti vizsgálat tartalmának és részletezettségének megállapítása tárgyában a környezet védelméért felelős szervek szakmai véleményének összegzése

**Előterjesztés melléklet:**

* PVKH Élelmiszerlánc-biztonsági Állategészségügyi Növény és Talajvédelmi Főosztály PE\_TV\_00834\_2\_2024 véleménye
* BFKH Népegészségügyi Főosztály Közegészségügyi Osztály 1. BP\_FNEF\_02701\_3\_2024 véleménye
* BFKH Népegészségügyi Főosztály Közegészségügyi Osztály 1. BP\_FNEF\_02701\_4\_2024 véleménye
* BFKH Állami Főépítész véleménye BP\_1702\_00368\_2\_2024
* Duna-Ipoly Nemzeti Park Igazgatóság DINPI\_2925\_1\_2024
* PVKH Környezetvédelmi Természetvédelmi és Hulladékgazdálkodási Főosztály PE\_KTHF\_32776\_2\_2024